ใบสั่งดิจิทัลผ่าน สนช. วาระแรก กมธ.พิจารณา 45 วัน
กำหนดกรมการขนส่งทางบก ออนไลน์ สตช.-เลิกยึดใบขับขี่,สนช.เห็นชอบรับหลักการแก้กฎหมายจราจรทางบก ยกเลิกเก็บใบขับขี่ ตั้งคณะกรรมาธิการวิสามัญ พิจารณารายละเอียดให้เสร็จภายใน 45 วัน,จากกรณีกรมการขนส่งทางบกได้ออกใบอนุญาตขับขี่ดิจิทัลผ่านแอปพลิเคชัน DLT QR Licen โดยเปิดให้ประชาชนโหลดใช้งานตั้งแต่วันที่ 15 ม.ค.2561 ขณะที่สำนักงานตำรวจแห่งชาติ อยู่ระหว่างดำเนินการแก้ไขกฎหมาย ทำให้เกิดช่องว่างในการปฏิบัติ เนื่องจากกฎหมาย 2 ฉบับ ขัดแย้งกันนั้น เมื่อวันที่ 17 ม.ค.62 พล.ต.ต.เอกรักษ์ ลิ้มสังกาศ รองผู้บัญชาการศึกษา (รอง ผบช.ศ.) ในฐานะคณะทำงานแก้ไขกฎหมาย สำนักงานตำรวจแห่งชาติ กล่าวว่า วันนี้ที่ประชุมสภานิติบัญญัติแห่งชาติ (สนช.) มีมติเห็นชอบหลักการร่างแก้ไขกฎหมายมาตรา 140 ตาม พ.ร.บ.จราจรทางบก ปี 2522 เสนอยกเลิกการเรียกเก็บใบอนุญาตขับขี่ เพื่อรองรับการใช้ใบอนุญาตขับขี่ดิจิทัลของกรมการขนส่งทางบก ที่เริ่มตั้งแต่วันที่ 15 ม.ค.ที่ผ่านมา ทั้งนี้ ที่ประชุมเห็นชอบให้ตั้งคณะกรรมาธิการวิสามัญพิจารณารายละเอียดให้แล้วเสร็จภายใน 45 วัน จากนั้นเสนอเข้าสู่การประชุมวาระ 2 เพื่อแปรญัตติภายใน 7 วัน ก่อนเสนอสู่วาระที่ 3 เพื่อพิจารณาลงมติต่อไป,รอง ผบช.ศ. กล่าวว่า การแก้ไขกฎหมายฉบับดังกล่าว มีสาระสำคัญ เช่น ให้ สตช. และกรมการขนส่งทางบกแลกเปลี่ยนข้อมูลผ่านทางระบบออนไลน์ เพื่อให้การบังคับใช้กฎหมายมีประสิทธิภาพมากยิ่งขึ้น ยกเลิกการเรียกเก็บใบอนุญาตขับขี่ การใช้มาตรการตัดแต้มผู้ขับขี่ที่ทำผิดกฎจราจร เป็นต้น.
สนช.เห็นชอบรับหลักการแก้กฎหมายจราจรทางบก ยกเลิกเก็บใบขับขี่ ตั้งคณะกรรมาธิการวิสามัญ พิจารณารายละเอียดให้เสร็จภายใน 45 วัน
ใบขับขี่,ใบขับขี่ดิจิตอล,ใบขับขี่ดิจิทัล,กรมการขนส่งทางบก,สตช.